ΚΑΝΟΝΙΣΜΟΣ (ΕΚ) αριθ. 894/96 ΤΟΥ ΣΥΜΒΟΥΛΙΟΥ της 29ης Απριλίου 1996 για την τροποποίηση, όσον αφορά τις κυρώσεις, του κανονισμού (ΕΟΚ) αριθ. 805/68 περί κοινής οργανώσεως της αγοράς στον τομέα του βοείου κρέατος

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι το Ευρωπαϊκό Κοινοβούλιο ετάχθη επανειλημμένα τόσο υπέρ της διατήρησης της καθολικής απαγόρευσης της χρησιμοποίησης για την κτηνοτροφία των ουσιών που προωθούν την ανάπτυξη των ζώων, όσο και της ενίσχυσης της επίβλεψης των ελέγχων και των κυρώσεων που συνεπάγεται η παράβαση αυτής της απαγόρευσης 7

ότι η χορήγηση ουσιών ή προϊόντων που είναι απαγορευμένες από τη σχετική κοινοτική νομοθεσία στον κτηνιατρικό τομέα, και ιδίως ουσιών με ορμονική δράση, αντιπροσωπεύει σοβαρό κίνδυνο για την ανθρώπινη υγεία 7 ότι η πείρα που έχει αποκτηθεί δείχνει ότι επειδή η χρήση αυτών των ουσιών ή προϊόντων μπορεί να δυσφημίσει στους καταναλωτές τα προϊόντα που προέρχονται από τα βοοειδή, μπορεί να οδηγήσει και σε διαταραχές των ισορροπιών της αγοράς βοείου κρέατος 7 ότι, λαμβανομένων υπόψη των επιπτώσεων της χρήσης αυτών των ουσιών ή προϊόντων στην αποδοτικότητα της παραγωγής κρέατος, οι αντίστοιχοι παραγωγοί μπορούν επί πλέον να αποκομίσουν από την παράνομη χρήση τους οικονομικά πλεονεκτήματα ικανά να προκαλέσουν στρεβλώσεις της αγοράς 7 ότι μια διεξοδική εξέταση της παρούσας κατάστασης κατέδειξε ότι τα μέτρα που έχουν ληφθεί μέχρι σήμερα κατά της χρήσης των εν λόγω ουσιών ή προϊόντων δεν είναι επαρκή για να εξασφαλιστεί η τήρηση των σχετικών διατάξεων 7 ότι θα πρέπει, συνεπώς, να ενισχυθούν οι κυρώσεις 7

ότι κάθε παραγωγός πρέπει να αναλαμβάνει πλήρη ευθύνη για το ότι στα ζώα που έχει στην εκμετάλλευσή του δεν χορηγήθηκαν παράνομα οι προαναφερόμενες ουσίες ή προϊόντα 7 ότι, προκειμένου να τονιστεί η σημασία αυτής της ευθύνης, σε περίπτωση που σε βοοειδές ενός παραγωγού αποκαλυφθεί η παρουσία απαγορευμένων ουσιών ή εγκεκριμένων ουσιών ή προϊόντων που όμως χρησιμοποιήθηκαν παράνομα, είναι αναγκαίο να αποκλείεται ο παραγωγός αυτός για ένα έτος από τη χορήγηση οποιασδήποτε πριμοδότητσης ή/και αντισταθμιστικής αποζημίωσης που αφορά τα βοοειδή του, η δε περίοδος αποκλεισμού να μπορεί να παρατείνεται σε πέντε έτη σε περίπτωση επανάληψης της παράβασης 7 ότι οι κυρώσεις αυτές, προκειμένου να μη διακυβευθεί η αποτελεσματικότητά τους, θα πρέπει να εφαρμόζονται επίσης σε περίπτωση που τυχόν ανακαλυφθούν στην εκμετάλλευση απαγορευμένες ουσίες ή προϊόντα ή εγκεκριμένες ουσίες ή προϊόντα, που κατέχονται παράνομα, ή όταν ο παραγωγός παρεμποδίζει τη διενέργεια κτηνοτροφικών ελέγχων 7

ότι θα πρέπει να τροποποιηθεί ανάλογα ο κανονισμός (ΕΟΚ) αριθ. 805/68 (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4ι του κανονισμού (ΕΟΚ) αριθ. 805/68 αντικαθίσταται από το ακόλουθο κείμενο:

«Άρθρο 4ι

1. Στην περίπτωση που η παρουσία καταλοίπων ουσιών απαγορευμένων δυνάμει των οδηγιών 81/602/ΕΟΚ, 88/146/ΕΟΚ, 88/299/ΕΟΚ και 96/22/ΕΚ (*) ή καταλοίπων ουσιών εγκεκριμένων δυνάμει των εν λόγω οδηγιών αλλά που χρησιμοποιήθηκαν παράνομα αποκαλυφθεί, κατ' εφαρμογή των σχετικών διατάξεων των οδηγιών σχετικά με τα μέτρα ελέγχου 85/358/ΕΟΚ, 86/469/ΕΟΚ και 96/23/ΕΚ (**), σε ζώο που ανήκει στο ζωικό κεφάλαιο βοοειδών ενός παραγωγού ή σε περίπτωση που βρεθεί στην εκμετάλλευση αυτού του παραγωγού απαγορευμένη ουσία ή προϊόν, ή εγκεκριμένη ουσία ή προϊόν δυνάμει των εν λόγω οδηγιών σχετικά με την απαγόρευση χρησιμοποίησης, που όμως κατέχεται παράνομα, σε οποιαδήποτε μορφή, ο παραγωγός αποκλείεται, κατά το ημερολογιακό έτος της διαπίστωσης, από δικαίωμα στα ποσά που προβλέπονται από τις διατάξεις του παρόντος τμήματος καθώς και από τις αντισταθμιστικές αποζημιώσεις που προβλέπονται στον τίτλο VI του κανονισμού (ΕΟΚ) αριθ. 2328/91 για τα βοοειδή.

Σε περίπτωση επανάληψης της παράβασης, η διάρκεια της περιόδου αποκλεισμού μπορεί, σε συνάρτηση με τη σοβαρότητα της παράβασης, να ανέλθει σε πέντε έτη από το έτος κατά το οποίο διαπιστώθηκε η επανάληψη.

2. Σε περίπτωση κωλυσιεργίας εκ μέρους του ιδιοκτήτη ή κατόχου των ζώων κατά την πραγματοποίηση των επιθεωρήσεων και δειγματοληψιών οι οποίες είναι αναγκαίες για την εφαρμογή των εθνικών σχεδίων επιτήρησης των καταλοίπων, καθώς και κατά την εκτέλεση των εργασιών έρευνας και ελέγχου κατ' εφαρμογή των οδηγιών σχετικά με τα μέτρα ελέγχου που αναφέρονται στην παράγραφο 1, εφαρμόζονται οι κυρώσεις που προβλέπονται στην παράγραφο 1.

3. Η Επιτροπή θεσπίζει σύμφωνα με τη διαδικασία του άρθρου 27 τις λεπτομέρειες εφαρμογής του παρόντος άρθρου.

(*) Οδηγία 96/22/ΕΚ του Συμβουλίου, της 29ης Απριλίου 1996, περί απαγορεύσεως της χρησιμοποίησης ορισμένων ουσιών με ορμονική ή θυρεοστατική δράση και των β-ανταγωνιστικών ουσιών στη ζωική παραγωγή για κερδοσκοπικούς λόγους και καταργήσεως των οδηγιών 81/602/ΕΟΚ, 88/146/ΕΟΚ και 88/299/ΕΟΚ (ΕΕ αριθ. L 125 της 23. 5. 1996, σ. 3).

(**) Οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (ΕΕ αριθ. Λ 125 της 23. 5. 1996, σ. 10).»

Άρθρο 2

Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 29 Απριλίου 1996.

Για το Συμβούλιο

Ο Πρόεδρος

W. LUCHETTI

(1) ΕΕ αριθ. C 302 της 9. 11. 1993, σ. 25, και ΕΕ αριθ. C 222 της 10. 8. 1994, σ. 17.

(2) ΕΕ αριθ. C 128 της 9. 5. 1994, σ. 101.

(3) ΕΕ αριθ. C 52 της 19. 2. 1994, σ. 30.

(4) ΕΕ αριθ. L 148 της 28. 6. 1968, σ. 24 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2417/95 της Επιτροπής (ΕΕ αριθ. L 248 της 14. 10. 1995, σ. 39).